《雨中过颜东郊五首 其四》
明代·孙承恩

密雨渐细微，流云散清霁。斜阳漏微明，返照在水澨。

晚晴人意佳，起步行绕砌。话言杂桑麻，朴野有真意。

我性本丘壑，早已厌尘事。泷冈有宅兆，桑梓情所系。

何当乞身归，与子结邻𢍆。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。